# Nocturns (Chopin)

Els Nocturns de Chopin són 21 peces per a piano sol escrites pel compositor polonès Frédéric Chopin entre 1827 i 1846. Alguns d'aquests nocturns formen part de les seves obres més populars. Són considerats com algunes de les millors peces per a piano sol i ocupen un lloc important en el repertori concertístic. Tot i que Chopin no va inventar el nocturn, ell el va popularitzar tot basant-se en la forma desenvolupada pel compositor irlandès John Field.
Els Nocturns no es van publicar com una mateixa obra; els numerats de l'1 al 18 es van publicar durant la seva vida, en grups de dos o de tres, d'acord amb l'ordre de composició. Els números 19 i 20 són una excepció, ja que són obres anteriors, d'abans que Chopin marxés de Polònia, tot i que van ser publicats pòstumament. A més, el número 20 no era considerat originalment un "nocturn", però des de la publicació com a tal el 1870, habitualment se l'inclou amb les publicacions i enregistraments dels Nocturns.
* "Nocturn op. 9, núm. 2
* Interpretació de Martha Goldstein en un piano Érard (1851).

## Estructura

Varien en la mètrica i en la tonalitat, però en relació a l'estructura generalment estan en forma ternària (A-B-A). Habitualment, mostren un estat d'ànim malenconiós i una melodia clara flotant sobre un acompanyament a la mà esquerra amb arpegis o acords trencats. Les repeticions del tema principal, en general, apareixen amb afegits d'adornaments cada vegada més elaborats, en particular en el "Nocturn op. 9, núm. 2". A partir setè i vuitè nocturn, Chopin els va publicar en parells ben contrastants, encara que també cada un és coherent en si mateix, i pot ser interpretat sol com una obra completa. Les excepcions al patró de la forma ternària les trobem en l'Opus 9, núm. 2 i l'Opus 55, núm. 2, que no contenen una secció contrastant; d'altra banda, l'Opus 15, núm. 3 està en forma binària i té una interessant coda, i l'Opus 37, núm. 2, té uan estructura A–B–A–B–A.
El tempo marcat de tots els nocturns és una variació de Lento, Larghetto o Andante. El núm 3 és l'excepció, amb una indicació Allegretto.

## Llista dels Nocturns

| Núm. | Tonalitat | Opus | Publicació | Composició | Audició |
| 1 | si♭ menor | Op. 9, núm. 1 | 1833 | 1830–1832 | Florence Robineau |
| 2 | mi♭ major | Op. 9, núm. 2 | 1833 | 1830–1832 | Martha Goldstein |
| 3 | si major | Op. 9, núm. 3 | 1833 | 1830–1832 |
| 4 | fa major | Op. 15, núm. 1 | 1833 | 1830–1832 |
| 5 | fa# major | Op. 15, núm. 2 | 1833 | 1830–1832 |
| 6 | sol menor | Op. 15, núm. 3 | 1833 | 1833 |
| 7 | do# menor | Op. 27, núm. 1 | 1835 | 1835 | Patrizia Prati |
| 8 | re♭ major | Op. 27, núm. 2 | 1837 | 1835 | Patrizia Prati |
| 9 | si major | Op. 32, núm. 1 | 1837 | 1837 |
| 10 | la♭ major | Op. 32, núm. 2 | 1837 | 1837 |
| 11 | sol menor | Op. 37, núm. 1 | 1840 | 1838 | |
| 12 | sol major | Op. 37, núm. 2 | 1840 | 1839 |
| 13 | do menor | Op. 48, núm. 1 | 1841 | 1841 |
| 14 | fa# menor | Op. 48, núm. 2 | 1841 | 1841 |
| 15 | fa menor | Op. 55, núm. 1 | 1844 | 1842–1844 |
| 16 | mi♭ major | Op. 55, núm. 2 | 1844 | 1842–1844 | |
| 17 | si major | Op. 62, núm. 1 | 1846 | 1846 |
| 18 | mi major | Op. 62, núm. 2 | 1846 | 1846 | |
| 19 | mi menor | Op. 72, núm. 1 | 1855 | 1827–29 | Peter Johnston |
| 20 | do# menor | P 1, núm. 16 | 1870 | 1830 | Patrizia Prati |
| 21 | do menor | P 2, núm. 8 | 1860 | 1837 |

### Espuri

El Nocturn en do # menor conegut com a Nocturne oubliée o com a Nocturn núm. 22 és una obra espúria.

## Referències

* ↑ Bielecki, Artur. «Fryderyk Chopin – Information Centre – Nocturnes». Narodowy Instytut Fryderyka Chopina. Arxivat de l'original el 2016-03-04. [Consulta: 6 octubre 2009].
* ↑ «Frédéric François Chopin». Classical Archives. All Music Guide. [Consulta: 6 octubre 2009].
* ↑ «Chopin Music – Nocturnes». Chopin Music. Arxivat de l'original el 2009-06-12. [Consulta: 6 octubre 2009].
* ↑ «Nocturne in D-flat major, Op. 27, No. 2». Hyperion Records. [Consulta: 6 octubre 2009].
* ↑ «Chopin Nocturne Oubliée in C-sharp minor». [Musopen].

## Enllaços externs

* Guia detallada Arxivat 2009-06-12 a Wayback Machine. dels Nocturns de Chopin amb partitures i enregistraments. (anglès)
* Piano Society – Enregistraments online. (anglès)
* Vancouver Chopin Society Arxivat 2009-06-17 a Wayback Machine. – Anàlisis de cada nocturn. (anglès)
* Anàlisi d'alguns dels Nocturns de Chopin Arxivat 2018-02-10 a Wayback Machine.. (anglès)
Viccionari